Handout Number : 4575

**Meeting between State Minister for Foreign Affairs and the visiting**

**Minister of Transport and Minister-in-charge of Trade Relations of Singapore**

Dhaka, November 16 :

Singapore is keen to explore the many possibilities that exist in its bilateral relations with Bangladesh and looks forward to harnessing the potentials to raise it to the next level. This was shared by S Iswaran, Minister of Transportation and Minister in Charge of Trade Relations of Singapore during his bilateral meeting with Md. Shahriar Alam, State Minister for Foreign Affairs of Bangladesh, in Dhaka today. Iswran is currently on a two-day official visit to Bangladesh on the occasion of the golden jubilee of the establishment of diplomatic ties between Bangladesh and Singapore. During the meeting, the two Ministers exchanged views on important areas of the bilateral relations which both of them lauded as being strong and time-tested.

Both Ministers discussed the measures their respective governments adopted for maintaining the momentum of their economies during COVID-19 pandemic. The State Minister thanked the Singapore Government for their continuous support to the Bangladeshi expatriates during the challenging times of the pandemic. He also observed that Singapore could consider intake of more skilled workers from Bangladesh especially in their health and other service sectors. Singaporean Minister appreciated hardworking Bangladeshi workers and their contribution to their construction and other sectors. Both Ministers discussed how demographic dividends could be reaped with the use of advanced technology and digitization.

While mentioning Singapore as a connectivity hub for distribution of services as well as trade, State Minister Alam shared the aspirations of Bangladesh to emerge as a facilitator of regional connectivity for the land locked countries and regions of South Asia. Highlighting the need for more investment in infrastructure development, including sea ports and air ports, the State Minister urged for more Singaporean investments to facilitate Bangladesh’s transition as a regional connectivity and manufacturing hub. He also flagged the high agricultural productivity in Bangladesh and the prospects of agro-based industries in the country, with special emphasis on the burgeoning middle-class consumers enjoying increasingly higher purchasing capacity.

The Singaporean Minister applauded sustained economic growth of Bangladesh under the visionary leadership of Prime Minister Sheikh Hasina and stressed the importance of further deepening and widening the economic relations between the two countries. He shared Singaporean’s keenness on working in the areas of infrastructure development, energy sector, data mining and various high skilled areas such as digital connectivity and services, technology transfer for further enhancement of bilateral relations.

Earlier in the day the Singaporean Minister held meeting with the State Minister for Civil Aviation and Tourism Md. Mahbub Ali and discussed potential areas of cooperation for further strengthening the tourism sector of Bangladesh. They exchanged views on the possible ‘greening’ of the new airports and civil aviation infrastructures by using the renewable energy.

Later in the day S Iswaran, held bilateral talks with the State Minister for Power, Energy and Mineral Resources Nasrul Hamid and agreed to make further coordinated steps for enhanced and advanced cooperation and collaboration in the energy sector of Bangladesh through more Singaporean investments.

A Memorandum of Cooperation (MoC) was signed by the Commerce Minister of Bangladesh Tipu Munshi and S Iswaran, the Singaporean Minister for Transportation and Trade Relations at the Ministry of Commerce today with a view to facilitate the negotiations for a free trade agreement between the two countries. Adviser to the Prime Minister of Bangladesh on Private Industry and Investment Salman Fazlur Rahman was also present on the occasion. Describing the MoC as the important very first step towards an FTA, the Ministers hailed the signing as a befitting part of the golden jubilee celebrations of bilateral diplomatic ties between Bangladesh and Singapore.

#

Mohsin/Enayet/Rafiqul/Salim/2022/21.50 Hrs.

Handout Number : 4574

**Foreign Minister Dr. Momen holds meeting with Egyptian Foreign Minister,**

**US President’s Special Envoy on Climate Change and Dutch Minister for Infrastructure and Water Management**

Dhaka, 16 November 2022 :

 Foreign Minister Dr. A K Abdul Momen thanked the Egyptian Presidency of COP-27 for having included the critical issue of ‘loss and damage’ as part of the Conference agenda. He conveyed this during his meeting with the Egyptian Foreign Minister and COP-27 President Sameh Shoukry in Sharm El Sheikh yesterday. Bangladesh Foreign Minister hoped that the Conference would be able to come up with a concrete deliverable on financing for loss and damage.

 The Egyptian Foreign Minister expressed his interest in visiting Bangladesh in the near future. The Ministers agreed to strengthen Parliamentary engagements between the two sides.

 Foreign Minister Momen also met with the US President’s Special Envoy on Climate Change John Kerry to discuss possible outcomes on loss and damage. They had a combined meeting later with other representatives from V20 (Vulnerable Twenty Group of Finance Ministers) currently led by Ghana.

 The US Special Envoy thanked Bangladesh for joining the Global Methane Pledge and referred to certain financing windows available for taking action on methane reduction. Minister Momen stressed the need for such support in agriculture, livestock and waste management sectors in Bangladesh.

 The Bangladesh Foreign Minister appreciated the US support for climate-resilient agriculture and renewable energy grid network. They agreed to work towards making the most recently launched Global Shield for Climate Risks a success.

 Earlier in the day, Minister Momen met with the Dutch Minister for Infrastructure and Water Management Mark Harbers. They discussed the possible role for the Champions Group on Water to address climate change impacts on water at the UN Water Conference to be held next year.

 The two Ministers also exchanged views on implementing projects under the Bangladesh Delta Plan 2100.

 Foreign Minister Momen also attended a side-event as Chief Guest organized by the Centre for Bay of Bengal Studies of the Independent University of Bangladesh at the Bangladesh Pavilion. The event titled “Addressing Climate Change through Regional Cooperation in the Bay of Bengal” was presided over by Ambassador Tariq A. Karim.

 In his remarks, Momen endorsed the recommendation on working together with other Bay of Bengal countries to address adverse climate change impacts like loss of mangrove forests, marine litter and plastics, sound pollution, shrinking of coral reefs and newly identified ‘dead zone’.
 Among others, Ambassador Md. Abdul Muhith and climate expert Dr. Saleemul Huq spoke as panelists at the event.

 Minister Momen was also present as the Guest of Honour at a side-event organized by the Local Government Division at the Bangladesh Pavilion on “Locally-led Adaptation through Local Governance and Innovative Climate Financing”. The event focused on the LoGIC project supported by UNDP, UNCDF, EU and SIDA.

 The Minister for Environment, Forests and Climate Change Md. Shahab Uddin and Mayor of Dhaka North City Corporation Md. Atiqul Islam also spoke at the event as Chief Guest and Special Guest respectively.

#

Mohsin/Pasha/Rahat/Mosharaf/Mahmud/Joynul/2022/1845 hour

তথ্যবিবরণী নম্বর : ৪৫৭৩

**মেহেরপুরে কৃষি প্রযুক্তি ও কৃষি ঋণ মেলার উদ্বোধন করলেন কৃষিমন্ত্রী**

মেহেরপুর, ১ অগ্রহায়ণ (১৬ নভেম্বর) :

মেহেরপুরে কৃষি প্রযুক্তি ও কৃষি ঋণ মেলা ২০২২ উদ্বোধন করেছেন কৃষিমন্ত্রী ড. মোঃ আব্দুর রাজ্জাক। তিনি আজ মেহেরপুর জেলা প্রশাসন চত্বরে এ মেলার উদ্বোধন করেন। অনুষ্ঠানে জনপ্রশাসন প্রতিমন্ত্রী ফরহাদ হোসেন সম্মানিত অতিথি হিসেবে উপস্থিত ছিলেন।

অনুষ্ঠানে প্রধান অতিথি হিসেবে বক্তৃতাকালে কৃষিমন্ত্রী বলেন, কৃষি ক্ষেত্রে মেহেরপুর একটি অনন্য জেলা। এখানে সারা বছরই বৈচিত্র্যময় ফসল ফলে। মেহেরপুরের কৃষকরাও অত্যন্ত পরিশ্রমী।

জনপ্রশাসন প্রতিমন্ত্রী তাঁর বক্তৃতায় বলেন, আওয়ামী লীগ নেতৃত্বাধীন বর্তমান সরকার কৃষিবান্ধব সরকার। কৃষির উন্নয়নে এ সরকার অত্যন্ত আন্তরিক। এ কারণেই আমরা প্রধানমন্ত্রী শেখ হাসিনার নেতৃত্বে খাদ্যে স্বয়ংসম্পূর্ণ হতে পেরেছি।

মেহেরপুরের জেলা প্রশাসক ড. মুনসুর আলম খানের সভাপতিত্বে অনুষ্ঠানে সংসদ সদস্য সাহিদুজামান খোকন, কৃষি মন্ত্রণালয়ের সচিব মোঃ সায়েদুল ইসলামসহ কৃষি সংশ্লিষ্ট বিভিন্ন দপ্তরের মহাপরিচালকবৃন্দ উপস্থিত ছিলেন।

#

শিবলী/রাহাত/এনায়েত/মোশারফ/মাহমুদ/শামীম/২০২২/১৯৪০ ঘণ্টা

তথ্যবিবরণী নম্বর : ৪৫৭২

**দুর্যোগ ঝুঁকি ব্যবস্থাপনায় বাংলাদেশ উল্লেখযোগ্য অগ্রগতি অর্জন করেছে**

 **--- ত্রাণ প্রতিমন্ত্রী**

 ঢাকা, ১ অগ্রহায়ণ (১৬ নভেম্বর) :

 দুর্যোগ ব্যবস্থাপনা ও ত্রাণ প্রতিমন্ত্রী ডা. মোঃ এনামুর রহমান বলেছেন, দুর্যোগ ঝুঁকি ব্যবস্থাপনায় বাংলাদেশ উল্লেখযোগ্য অগ্রগতি অর্জন করেছে। উপকূলীয় এলাকায় বয়স্ক, গর্ভবতী, শিশু ও প্রতিবন্ধীবান্ধব ৩২০টি বহুমুখী ঘূর্ণিঝড় আশ্রয়কেন্দ্র নির্মাণ করা হয়েছে। সামুদ্রিক ঘূর্ণিঝড় ও জলোচ্ছ্বাসের পূর্বাভাস ঘোষণার সাথে সাথে মানুষ তাদের গবাদিপশুসহ এসকল আশ্রয়কেন্দ্রে আশ্রয় নিতে পারবেন।

 প্রতিমন্ত্রী আজ ঢাকায় জাতীয় জাদুঘর মিলনায়তনে জাতিসংঘ জনসংখ্যা তহবিল (ইউএনএফপিএ) এবং অস্ট্রেলিয়ান হাইকমিশনের যৌথ উদ্যোগে ‘বাংলাদেশে জলবায়ু সংকট এবং নারী ও মেয়েদের অধিকার রক্ষা’ শীর্ষক জলবায়ু পরিবর্তনের প্রভাব নিয়ে ফটোগ্রাফার নাইমুজ্জামান প্রিন্সের আলোকচিত্র প্রদর্শনী উপলক্ষ্যে আয়োজিত অনুষ্ঠানে প্রধান অতিথির বক্তৃতায় এসব কথা বলেন।

 প্রতিমন্ত্রী বলেন, ভৌগোলিক কারণে দুর্যোগপ্রবণ দেশ হিসেবে আমাদেরকে প্রতি বছর কোনো না কোনো দুর্যোগের সম্মুখীন হতে হয়। বিশ্বব্যাপী দুর্যোগের ব্যাপকতা প্রমাণ করে দুর্যোগের পূর্ব সতর্কীকরণ ও ঝুঁকিহ্রাসই দুর্যোগ ব্যবস্থাপনার প্রধান কৌশল। এ প্রেক্ষিতে বাংলাদেশ সরকারের নীতি-পরিকল্পনায় জনগণের জন্য দুর্যোগপূর্ব পূর্বাভাস ও দুর্যোগ ঝুঁকিহ্রাস কৌশল অন্তর্ভুক্ত করা হয়েছে। স্বাধীন বাংলাদেশে জাতির পিতা বঙ্গবন্ধু শেখ মুজিবুর রহমান ১৯৭৩ সালে দুর্যোগ ঝুঁকিহ্রাসে আগাম সতর্কবার্তা উপকূলীয় সম্ভাব্য উপদ্রুত এলাকার জনগণের মাঝে পৌঁছে দেয়ার লক্ষ্যে স্বেচ্ছাসেবী প্রতিষ্ঠান ‘ঘূর্ণিঝড় প্রস্তুতি কর্মসূচি (সিপিপি)’ প্রতিষ্ঠা করেন। বর্তমানে উপকূলে আমাদের ৭৬ হাজার ১৪০ জন প্রশিক্ষিত স্বেচ্ছাসেবক রয়েছে।

 প্রতিমন্ত্রী আরো বলেন, দুর্যোগে জীবন ও সম্পদের ক্ষয়ক্ষতি কমিয়ে দুর্যোগ সহনীয় টেকসই নিরাপদ বাংলাদেশ গড়ার লক্ষ্যে সরকার পরিকল্পিতভাবে কাঠামোগত ও অকাঠামোগত কর্মসূচি বাস্তবায়ন করে যাচ্ছে। বঙ্গবন্ধুর নির্দেশনায় ঘূর্ণিঝড় ও জলোচ্ছ্বাসে মানুষের জানমাল রক্ষার্থে মাটির কিল্লা নির্মাণ করা হয়, যা সর্বসাধারণের কাছে মুজিব কিল্লা নামে পরিচিত। তারই আধুনিকরূপে উপকূলীয় ও বন্যা উপদ্রুত ১৪৮টি উপজেলায় ৫৫০টি মুজিব কিল্লা নির্মাণ, সংস্কার ও উন্নয়ন কার্যক্রম চলমান। উপকূলীয় দুর্গত জনগণ যেমন সেখানে আশ্রয় নিতে পারবে তেমনি তাদের প্রাণিসম্পদকে ঘূর্ণিঝড় ও জলোচ্ছ্বাসের ক্ষয়ক্ষতি থেকে রক্ষা করতে পারবে।

 এ সময় জাতীয় জাদুঘরের মহাপরিচালক আহমেদ কামরুজ্জামান এবং বাংলাদেশে ইউএনএফপিএ (জাতিসংঘ জনসংখ্যা তহবিল)-এর ডেপুটি রিপ্রেজেন্টেটিভ মাসাকি ওয়াতাবি উপস্থিত ছিলেন।

#

সেলিম/পাশা/রাহাত/মোশারফ/মাহমুদ/জয়নুল/২০২২/২০১৫ঘণ্টা

তথ্যবিবরণী নম্বর :৪৫৭১

**বিদ্যুৎ প্রতিমন্ত্রীর সাথে সিঙ্গাপুরের পরিবহন ও ব্যবসা সম্পর্ক বিষয়ক মন্ত্রীর সাক্ষাৎ**

ঢাকা, ১ অগ্রহায়ণ (১৬ নভেম্বর):

বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদের সাথে আজ সচিবালয়ে তাঁর অফিস কক্ষে সিঙ্গাপুরের পরিবহন ও ব্যবসা সম্পর্ক বিষয়ক মন্ত্রী S Iswaran সাক্ষাৎ করেছেন । এ সময় তাঁরা পারস্পরিক স্বার্থসংশ্লিষ্ট বিভিন্ন বিষয় নিয়ে আলোচনা করেন।

প্রতিমন্ত্রী এ সময় সিঙ্গাপুর সরকারকে ধন্যবাদ দিয়ে বলেন, বাংলাদেশ বিদ্যুৎ ও জ্বালানি খাতের আরো টেকসই অবস্থা নিশ্চিত করতে কাজ করছে। আমরা বিদ্যুৎ ও জ্বালানি খাতে সিঙ্গাপুরের অভিজ্ঞতা কাজে লাগাতে চাই। তিনি বলেন, মাতারবাড়িতে সিঙ্গাপুরের একটি কোম্পানির ৪০০ মেগাওয়াট সোলার বিদ্যুৎ কেন্দ্র স্থাপনের প্রস্তাবের বিষয়ে সরকারের ইতিবাচক মনোভাব রয়েছে। কিছু দিনের মধ্যেই এমওইউ (MoU) স্বাক্ষরিত হতে পারে।

প্রতিমন্ত্রী বলেন, ভূমিভিত্তিক এলএনজি টার্মিনাল, অটোমেশন ও আইটি খাত, পেট্রোলিয়াম প্রোডাক্ট দ্রুত সরবরাহ, মানবসম্পদ উন্নয়ন, সৌর বিদ্যুৎ, জলবিদ্যুৎ ইত্যাদি বিষয়ে আমরা যৌথভাবে কাজ করতে পারি। বিদ্যুৎ ও জ্বালানি খাতে সহযোগিতার জন্য একটি ফ্রেমওয়ার্ক এগ্রিমেন্ট থাকলে এসব কাজ দ্রুত এগিয়ে নেয়া সম্ভব। প্রতিমন্ত্রী এসময় বিদ্যুৎ ও জ্বালানি খাতের অবস্থা এবং বিনিয়োগের ক্ষেত্রগুলো নিয়ে আলোচনা করেন।

সিঙ্গাপুরের পরিবহন ও ব্যবসা সম্পর্ক বিষয়ক মন্ত্রী বলেন, বাংলাদেশ ও সিঙ্গাপুরের বিদ্যমান সম্পর্ক আরো জোরদার করার জন্যই এই সফর। অবকাঠামো ট্রাস্টির (Infrastructure Trusty) আওতায় বিনিয়োগ কার্যক্রম বাড়ালে ভালো ফল পাওয়া যাবে। বিমানবন্দরে সৌর বিদ্যুৎ বা ভাসমান সৌর বিদ্যুৎ বা বিদ্যুৎ ব্যবস্থাপনায় সিঙ্গাপুরের অভিজ্ঞতা শেয়ার করা যেতে পারে। এসময় ফ্রেমওয়ার্ক এগ্রিমেন্ট নিয়ে আলোচনার পাশাপাশি জ্বালানি খাতে ক্লিন এনার্জির বিস্তার, বিনিয়োগ, কারিগরি সহযোগিতা ও তহবিল সংগ্রহসহ বৈশ্বিক অবস্থা নিয়ে আলোচনা হয়।

সাক্ষাৎকালে অন্যান্যের মাঝে বাংলাদেশে নিযুক্ত সিঙ্গাপুরের রাষ্ট্রদূত (অনাবাসিক) Derek Loh, বাংলাদেশে নিযুক্ত সিঙ্গাপুরের কনসাল Sheela Pillai, পিডিবির চেয়ারম্যান মোঃ মাহবুবুর রহমান, নর্থ ওয়েস্ট পাওয়ার জেনারেশন কোম্পানির প্রধান নির্বাহী কর্মকর্তা (সিইও) প্রকৌশলী এ এম খোরশেদুল আলম ও পাওয়ার সেলের মহাপরিচালক মোহাম্মদ হোসাইন উপস্থিত ছিলেন।

#

আসলাম/পাশা/রাহাত/মোশারফ/মাহমুদ/লিখন/২০২২/১৭২৯ঘন্টা

তথ্যবিবরণী নম্বর : ৪৫৭০

**সিঙ্গাপুরের সাথে এফটিএ স্বাক্ষরের বিষয়ে শীঘ্রই আলোচনা শুরু হবে**

 **--- বাণিজ্যমন্ত্রী**

 ঢাকা, ১ অগ্রহায়ণ (১৬ নভেম্বর) :

 বাণিজ্যমন্ত্রী টিপু মুনশি বলেছেন, সিঙ্গাপুর বাংলাদেশের গুরুত্বপূর্ণ বাণিজ্যিক অংশীদার। বাংলাদেশের বাণিজ্য সম্প্রসারণের জন্য একটি বাণিজ্য সম্ভাবনাময় এলাকা। পণ্য, সেবা ও বিনিয়োগ খাতেও সিঙ্গাপুরের সাথে বাংলাদেশের সম্পর্ক উন্নয়ন করা প্রয়োজন। তিনি বলেন, বাণিজ্য ও বিনিয়োগ বৃদ্ধি করতে উভয় দেশের মধ্যে ‘ফ্রি ট্রেড এগ্রিমেন্ট (এফটিএ)’ স্বাক্ষরের উদ্যোগ গ্রহণ করা হয়েছে। আশা করা যায়, শীঘ্রই নেগোসিয়েশন শুরু করা সম্ভব হবে। এছাড়া উভয় দেশের মধ্যে স্বাক্ষরিত সমঝোতা স্মারক বাণিজ্য ও বিনিয়োগ বৃদ্ধিতে উল্লেখযোগ্য ভূমিকা রাখবে।

 আজ সচিবালয়ে বাণিজ্য মন্ত্রণালয়ের সম্মেলন কক্ষে ঢাকায় সফররত সিঙ্গাপুরের ট্রান্সপোর্ট, ট্রেড রিলেশনস এবং শিল্পমন্ত্রী S Iswaran এবং বাণিজ্যমন্ত্রী টিপু মুনশি উভয় দেশের মধ্যে দ্বিপাক্ষিক বৈঠক শেষে বাণিজ্য সম্প্রসারণ, সেবা ও বিনিয়োগ বৃদ্ধির লক্ষ্যে সমঝোতা স্মারক স্বাক্ষরের পর সাংবাদিকদের ব্রিফিংয়ের সময় এসব কথা বলেন।

 মন্ত্রী বলেন, উভয় দেশের মধ্যে জয়েন্ট ওয়ার্কিং গ্রুপ কাজ করছে। বাণিজ্য, বিনিয়োগ ও অর্থনৈতিক সহযোগিতা বৃদ্ধির বিষয়ে বিস্তারিত আলোচনা করে পরবর্তী পদক্ষেপ গ্রহণ করা হবে।

 এ সময় সাংবাদিকদের প্রশ্নের জবাবে বাণিজ্যমন্ত্রী বলেন, বাংলাদেশের দক্ষ জনবল সিঙ্গাপুর যাচ্ছে, সেখানে সুনামের সাথে কাজ করছে, রেমিট্যান্স আসছে। এছাড়া হালাল সার্টিফিকেশন নিয়েও বাংলাদেশ কাজ করছে। এতে করে সিঙ্গাপুরে বাংলাদেশের পণ্য রপ্তানি বৃদ্ধি পাবে।

 সিঙ্গাপুরের ট্রেড মিনিস্টার বলেন, উভয় দেশের বাণিজ্য, বিনিয়োগ এবং অর্থনৈতিক সহযোগিতা বৃদ্ধির সুযোগ রয়েছে। সিঙ্গাপুর বাংলাদেশের সাথে কাজ করতে আগ্রহী। বাংলাদেশের কক্সবাজারে আন্তর্জাতিক বিমানবন্দর গড়ে উঠছে। বাণিজ্য ও পর্যটন বৃদ্ধির জন্য এ বিমানবন্দর খুবই সহায়ক হবে। বাংলাদেশ পর্যটনসহ বিভিন্ন বিষয়ে আর্ন্তজাতিক অঙ্গনে প্রচারনা বৃদ্ধি করতে পারে। পর্যটনে বাংলাদেশের বিপুল সম্ভাবনা রয়েছে। এছাড়া আইসিটি খাতেও সিঙ্গাপুর বাংলাদেশের সাথে কাজ করবে।

 এ সময় বাণিজ্য মন্ত্রণালয়ের সিনিয়র সচিব তপন কান্তি ঘোষ, ঢাকায় নিযুক্ত সিঙ্গাপুরের হাই-কমিশনারসহ সিঙ্গপুরের ট্রেড মিনিস্টারের নেতৃত্বে আগত প্রতিনিধিদলের সদস্যগণ এবং বাণিজ্য মন্ত্রণালয়ের সিনিয়র কর্মকর্তাবৃন্দ উপস্থিত ছিলেন।

#

বকসী/পাশা/রাহাত/মোশারফ/মাহমুদ/জয়নুল/২০২২/২০২০ঘণ্টা

তথ্যবিবরণী নম্বর : ৪৫৬৯

**আন্তর্জাতিক অপরাধ ট্রাইব্যুনালের কোর্ট ও অফিসের সময়সূচি নির্ধারণ**

ঢাকা, ১ অগ্রহায়ণ (১৬ নভেম্বর) :

 আন্তর্জাতিক অপরাধ ট্রাইব্যুনালের কোর্ট ও অফিসের সময়সূচি পরবর্তী নির্দেশ না দেওয়া পর্যন্ত নিম্নলিখিতভাবে নির্ধারণ করা হয়েছে।

 নতুন সময়সূচি অনুযায়ী কোর্টের কার্যক্রম রবিবার থেকে বৃহস্পতিবার সকাল ১০.৩০টা থেকে বিকাল ৪.৩০টা পর্যন্ত এবং ট্রাইব্যুনালের অফিস সকাল ১০টা থেকে বিকাল ৫টা পর্যন্ত চলবে।

#

মেজবাহউদ্দিন/পাশা/রাহাত/মোশারফ/মাহমুদ/রেজাউল/২০২২/১৮২৫ ঘণ্টা

তথ্যবিবরণী নম্বর : ৪৫৬৮

**জাকাত সঠিকভাবে বণ্টন করা গেলে দারিদ্র্যবিমোচন**

**ও সামাজিক সুরক্ষা কার্যক্রম ত্বরান্বিত হবে**

 **-- ধর্ম প্রতিমন্ত্রী**

ঢাকা, ১ অগ্রহায়ণ (১৬ নভেম্বর) :

ধর্ম প্রতিমন্ত্রী মোঃ ফরিদুল হক খান বলেছেন, বাংলাদেশে সামর্থ্যবান লোকদের নিকট হতে যথাযথ পরিমাণ জাকাত আদায় করে সঠিকভাবে বণ্টন করা গেলে দেশের দারিদ্র্যবিমোচন ও সামাজিক সুরক্ষা কার্যক্রম অনেকাংশে ত্বরান্বিত হবে। তিনি বলেন, জাকাত আদায়ে ইসলামিক ফাউন্ডেশনের কর্মকর্তাদের স্থানীয় প্রশাসনের সহযোগিতা নিয়ে আরো উদ্যোগী হয়ে কাজ করতে হবে।

প্রতিমন্ত্রী আজ হজ অফিস আশকোণা, ঢাকায় ইসলামিক ফাউন্ডেশন ঢাকা বিভাগীয় কার্যালয় আয়োজিত ঢাকা বিভাগীয় ইমাম সম্মেলন, মসজিদভিত্তিক শিশু ও গণশিক্ষা কার্যক্রম প্রকল্পের শ্রেষ্ঠ শিক্ষক-কেয়ারটেকারদের মাঝে পুরস্কার বিতরণ ও সর্বোচ্চ জাকাত আদায়কারী কর্মকর্তাদের মাঝে পুরস্কার বিতরণ অনুষ্ঠান ২০২১, ২০২২ এ প্রধান অতিথির বক্তৃতায় এসব কথা বলেন।

প্রতিমন্ত্রী বলেন, ধনী ও গরিবের মাঝে অর্থনৈতিক সেতুবন্ধ রয়েছে। মুসলিম সমাজ থেকে দরিদ্রতা দূরীকরণে এবং সমাজে অর্থনৈতিক স্থিতিশীলতা আনয়নে জাকাতের ভূমিকা অপরিসীম। তিনি বলেন, দেশের বিদ্যমান বাস্তবতাকে সামনে রেখে সরকারের নির্দেশনা অনুসরণ করে সন্ত্রাস, জঙ্গিবাদ, মাদকাসক্তি, নারীর প্রতি সহিংসতা প্রতিরোধ, বাল্যবিবাহসহ নানাবিধ সামাজিক সমস্যা সমাধানে ইমামগণকে নিয়মিত বয়ান করতে হবে।

প্রতিমন্ত্রী বলেন, বিশেষ করে বর্তমানে সামাজিক যোগাযোগ মাধ্যমে নানা ধরনের উস্কানিমূলক বক্তব্য রাখার বিষয়ে ইমাম সাহেবদের সঠিক দিকনির্দেশনা প্রদান করে সামাজিক শৃঙ্খলা বজায় রাখতে হবে। ধর্মীয় সম্প্রীতি রক্ষার বিষয়ে জনসচেতনতামূলক আলোচনা করতে হবে।

প্রতিমন্ত্রী বলেন, দেশের প্রত্যন্ত অঞ্চলে সুবিধাবঞ্চিত স্থানে মসজিদভিত্তিক শিশু ও গণশিক্ষা কার্যক্রম প্রকল্পের মাধ্যমে দেশে প্রাক-প্রাথমিক শিক্ষা বিস্তার ও কোর্স সম্পন্নকারীদের প্রাথমিক বিদ্যালয়ে ভর্তির হার বৃদ্ধির ক্ষেত্রে উল্লেখযোগ্য অগ্রগতি অর্জিত হচ্ছে।

ইসলামিক ফাউন্ডেশনের মহাপরিচালক মু. মুনীম হাসানের সভাপতিত্বে সভায় আরো বক্তব্য রাখেন জাতীয় মসজিদ বায়তুল মোকাররমের খতিব ও ইসলামিক ফাউন্ডেশনের বোর্ড অভ্‌ গভর্নরস এর গভর্নর আল্লামা মুফতি রুহুল আমিন, ইসলামিক ফাউন্ডেশনের মসজিদভিত্তিক শিশু ও গণশিক্ষা কার্যক্রম প্রকল্পের পরিচালক ফারুক আহাম্মেদ, ঢাকার জেলা প্রশাসক মোঃ শহিদুল ইসলাম, ঢাকা হজ অফিসের পরিচালক মোঃ সাখাওয়াত হোসাইন ও ইসলামিক ফাউন্ডেশনের পরিচালক (সমন্বয়) মু. মহিউদ্দিন মজুমদার।

অনুষ্ঠানে ঢাকা বিভাগীয় পর্যায়ে প্রশিক্ষণপ্রাপ্ত শ্রেষ্ঠ ৩ জন ইমাম, মসজিদভিত্তিক শিশু ও গণশিক্ষা প্রকল্পের আওতায় শ্রেষ্ঠ শিক্ষক-শিক্ষিকা এবং ২০২১, ২০২২ সালের শ্রেষ্ঠ জাকাত আদায়কারী কর্মকর্তাদের পুরস্কৃত করা হয়।

#

আনোয়ার/এনায়েত/মোশারফ/রফিকুল/সেলিম/২০২২/২০১৫ ঘণ্টা

তথ্যবিবরণী নম্বর : ৪৫৬৭

**সমাবেশের নামে ঢাকার প্রধান সড়ক বন্ধ করে বিএনপি কেন জনভোগান্তি করতে চায়**

 **--- তথ্য ও সম্প্রচার মন্ত্রী**

 ঢাকা, ১ অগ্রহায়ণ (১৬ নভেম্বর) :

 তথ্য ও সম্প্রচার মন্ত্রী এবং আওয়ামী লীগের যুগ্ম সাধারণ সম্পাদক ড. হাছান মাহ্‌মুদ বলেছেন, ১০ ডিসেম্বর সমাবেশের নামে রাজধানীর প্রধান সড়ক বন্ধ করে বিএনপি কেন জনভোগান্তি করতে চায় তা বোধগম্য নয়।

 আজ সচিবালয়ে তথ্য ও সম্প্রচার মন্ত্রণালয়ের সভাকক্ষে সাংবাদিকদের সাথে মতবিনিময়কালে এ বিষয়ে প্রশ্নের জবাবে মন্ত্রী এ কথা বলেন।

 মন্ত্রী বলেন, সমাবেশ করে জনগণের দুর্ভোগ ঘটানো অনুচিত, কোনো রাজনৈতিক দলেরই উচিত নয়। সেজন্য আমাদের নেত্রী বাংলাদেশ আওয়ামী লীগের সভাপতি প্রধানমন্ত্রী সবসময় জনগণের যাতে দুর্ভোগ না হয়, সে জন্য বন্ধের দিনে এবং খোলা মাঠে সমাবেশ করার বিষয়ে গুরুত্ব দেন। রাস্তা বন্ধ করে বিশেষ করে প্রধান সড়ক বন্ধ করে সমাবেশ করা নিয়ে সাংবাদিকরা সোচ্চার, সাধারণ মানুষও এটি চায় না।

 ড. হাছান বলেন, ‘আমি আশ্চর্য হয়ে দেখলাম যে, নয়া পল্টনের প্রধান সড়কের ওপর বিএনপি সমাবেশ করতে চায়। সেটি ঢাকা শহরের প্রধান সড়ক। এর ওপর সমাবেশ করলে তো জনগণের ভোগান্তি হবেই। ঢাকা শহরে তো অনেক মাঠ আছে, সোহরাওয়ার্দী মাঠ, পূর্বাচলে বাণিজ্য মেলার মাঠ, আরো নানা মাঠ আছে। মাঠ বাদ দিয়ে তারা কেন ঢাকা শহরের প্রধান সড়কে সমাবেশ করতে চায় সেটি আমার বোধগম্য নয়। এতে ভাংচুর করতে সুবিধা হয়, রাস্তায় দোকানপাট থাকে, সন্ত্রাসী কর্মকাণ্ড চালাতে সুবিধা হয়। সেই উদ্দেশ্যে করেছে কি না আমি জানি না।’

 এদিকে ১০ ডিসেম্বর মানবাধিকার দিবস এ বিষয়টি সাংবাদিকরা তুলে ধরলে মন্ত্রী বলেন, ‘বিএনপি হচ্ছে চরম মানবাধিকার লঙ্ঘনকারী একটি দল। বিএনপির জন্মটাই অগণতান্ত্রিকভাবে এবং হত্যার মাধ্যমে। বিএনপির প্রতিষ্ঠাতা জিয়াউর রহমান হাজার হাজার সেনাসদস্যকে বিনা বিচারে ফাঁসিতে ঝুলিয়ে হত্যা করেছে। অনেকের ফাঁসি কার্যকর করার পর বিচারের রায় হয়েছে, ‘‘দিজ আর ডকুমেন্টেড’’ এবং আমাদের দলের হাজার হাজার নেতাকর্মীকে হত্যা করেছে। তার স্ত্রী বেগম খালেদা জিয়ার প্রতি যথাযথ সম্মান রেখেই বলতে চাই, তিনিও কম যাননি। ২১ আগস্ট গ্রেনেড হামলা, আমাদের সভা সমাবেশে হামলা -এগুলো বেগম জিয়ার আমলেই হয়েছে। তারা চরম মানবাধিকার লঙ্ঘনকারী বিধায় সেদিন তারা সমাবেশের তারিখ ঠিক করেছে কি না, সেটিই হচ্ছে প্রশ্ন।’

চলমান পাতা -

--- ২ ---

 ভারতীয় অভিনেত্রী নোরা ফাতেহি’র বাংলাদেশে আসা নিয়ে প্রশ্নের জবাবে ড. হাছান বলেন, ‘তিনি একজন স্বনামধন্য অভিনেত্রী এবং আগামী কাতার বিশ্বকাপে ‘থিম সং’ এ পারফর্ম করবেন, এর আগে বিশ্বকাপ আসরগুলোতে যেমন শাকিরাসহ বিশ্ববরেণ্য তারকারা করেছেন। নোরা ফাতেহিকে একটি প্রতিষ্ঠান বাংলাদেশে এনে একটি অনুষ্ঠানের মাধ্যমে ডকুমেন্টারি করতে চায়। সেটির জন্য আমরা অনুমতি দিয়েছি। এই ক্ষেত্রে ট্যাক্স আদায় বা ভ্যাট আদায় এগুলোর জন্য এনবিআর অবশ্যই তাদেরকে নোটিশ দিতে পারে। কিন্তু এনবিআর অনুষ্ঠান বন্ধ করার এখতিয়ার রাখে না। এনবিআর অবশ্যই ট্যাক্স ভ্যাট আদায় করার এখতিয়ার রাখে। কিন্তু সরকার অর্থাৎ মন্ত্রণালয় যেখানে অনুষ্ঠান করার অনুমতি দিয়েছে সেখানে অনুষ্ঠান বন্ধ করার এখতিয়ার এনবিআর রাখে না।’

 এর আগে চলচ্চিত্র ও প্রকাশনা অধিদপ্তর প্রকাশিত ‘বাংলাদেশের পর্যটন (ট্যুরিজম অভ্ বাংলাদেশ)’ বইয়ের মোড়ক উন্মোচন করেন মন্ত্রী। মন্ত্রণালয়ের সচিব মোঃ হুমায়ুন কবীর খোন্দকার, চলচ্চিত্র ও প্রকাশনা অধিদপ্তরের মহাপরিচালক স. ম. গোলাম কিবরিয়া এবং পরিচালক মোহাম্মদ আলী মোড়ক উন্মোচনে অংশ নেন। এ প্রসঙ্গে পর্যটন খাত বৈদেশিক মুদ্রার আহরক উল্লেখ করে মন্ত্রী বলেন, প্রধানমন্ত্রী শেখ হাসিনা দেশের পর্যটন খাতকে বিশেষ গুরুত্ব দিয়েছেন। সে ক্ষেত্রে এই প্রকাশনাটি বিশেষ গুরুত্ববহ। সচিব মোঃ হুমায়ুন কবীর খোন্দকার গ্রন্থটি প্রকাশের জন্য চলচ্চিত্র ও প্রকাশনা অধিদপ্তরকে ধন্যবাদ জানান এবং এ ধরনের গুরুত্বপূর্ণ খাত চিহ্নিত করে সে সব বিষয়ে প্রকাশনা অব্যাহত রাখার ওপর গুরুত্বারোপ করেন।

#

আকরাম/পাশা/মোশারফ/মাহমুদ/জয়নুল/২০২২/১৮৫০ঘণ্টা

 তথ্যবিবরণী নম্বর :৪৫৬৬

**কৃষিভিত্তিক সভ্যতার অন্যতম নিদর্শন নবান্ন উৎসব**

 **-- সংস্কৃতি প্রতিমন্ত্রী**

ঢাকা, ১ অগ্রহায়ণ (১৬ নভেম্বর):

সংস্কৃতি বিষয়ক প্রতিমন্ত্রী কে এম খালিদ বলেছেন, কৃষিভিত্তিক সভ্যতার অন্যতম নিদর্শন নবান্ন উৎসব। নবান্ন বাংলাদেশের ঐতিহ্যবাহী শস্য উৎসব। এ উৎসব বাঙালিকে ঐক্য, ভ্রাতৃত্ব ও আত্মীয়তার বন্ধনে আবদ্ধ করে। বাঙালির জনজীবনে নিয়ে আসে অনাবিল সুখ, শান্তি আর সমৃদ্ধির বার্তা।

প্রতিমন্ত্রী আজ রাজধানীর বাংলাদেশ শিল্পকলা একাডেমির মুক্তমঞ্চে জাতীয় নবান্নোৎসব উদ্‌যাপন পর্ষদ আয়োজিত ‘জাতীয় নবান্নোৎসব ১৪২৯’ এর উদ্বোধনী অনুষ্ঠানে প্রধান অতিথির বক্তব্যে এসব কথা বলেন।

 এ সময় নিজের পুলি পিঠা বানানোর স্মৃতিচারণ করে প্রতিমন্ত্রী বলেন, আমি খুব ভালো পুলি পিঠা বানাতে পারি। আমাদের একান্নবর্তী পরিবারে ঢেঁকি ছিল। ছোটবেলায় ঢেঁকিতে ধান ভানা, চাল ও চালের গুঁড়া তৈরির সেই স্মৃতি কখনোই ভুলে যাওয়া সম্ভব নয়।

জাতীয় নবান্নোৎসব উদ্‌যাপন পর্ষদ এর সহ-সভাপতি কাজী মদিনার সভাপতিত্বে অনুষ্ঠানে সম্মানিত অতিথি হিসেবে বক্তৃতা করেন শেরে বাংলা কৃষি বিশ্ববিদ্যালয়ের উপাচার্য ড. মোঃ শহীদুর রশিদ ভুঁইয়া ও সম্মিলিত সাংস্কৃতিক জোটের সভাপতি গোলাম কুদ্দুছ। নবান্ন কথন পর্বটি সঞ্চালনা করেন পর্ষদের সহ-সভাপতি সঙ্গীতা ইমাম।

#

ফয়সল/পাশা/রাহাত/মোশারফ/মাহমুদ/লিখন/২০২২/১৭২৯ঘন্টা

তথ্যবিবরণী নম্বর : ৪৫৬৫

**ইসলামে সন্ত্রাস-জঙ্গিবাদের স্থান নেই**

 **- পানি সম্পদ উপমন্ত্রী**

ঢাকা, ১ অগ্রহায়ণ (১৬ নভেম্বর) :

পানি সম্পদ উপমন্ত্রী একেএম এনামুল হক শামীম বলেছেন, বাঙালি জাতির পিতা বঙ্গবন্ধু শেখ মুজিবুর রহমান ছিলেন উদার চেতনার অধিকারী একজন খাঁটি ঈমানদার মুসলমান। তিনি কখনও ইসলামকে রাজনৈতিক উদ্দেশ্যে ব্যবহার করেননি। তারই যোগ্য উত্তরসূরি প্রধানমন্ত্রী শেখ হাসিনা মুসলিম জনগোষ্ঠীর ধর্মীয় কর্মকাণ্ডকে যথাযোগ্য মর্যাদায় উন্নীত করেছেন। ভোট এলেই একটি গোষ্ঠী হীন উদ্দেশ্যে ধর্মকে ব্যবহার করে। দেশের আলেম সমাজকে এ ব্যাপারে সজাগ ও সতর্ক থাকতে হবে। ইসলাম শান্তির ধর্ম। ইসলামে সন্ত্রাস-জঙ্গিবাদের কোনো স্থান নেই।

আজ চট্টগ্রাম আন্তর্জাতিক ইসলামী বিশ্ববিদ্যালয়ে আয়োজিত এক আলোচনা সভায় উপমন্ত্রী এসব কথা বলেন।

এনামুল হক শামীম বলেন, জাতির পিতা বাংলাদেশকে সব ধর্মের সব মানুষের জন্য শান্তির দেশ হিসেবে গড়ে তুলতে ছিলেন সদা সচেষ্ট। বঙ্গবন্ধুর স্বল্পকালীন শাসনামলে দেশ ও জাতির সার্বিক কল্যাণার্থে গৃহীত নানামুখী পদক্ষেপগুলোর মধ্যে অর্থনৈতিক, সামাজিক এবং ভৌত অবকাঠামোগত পদক্ষেপ যেমন ছিল, তেমনি মুসলিম সংখ্যাগরিষ্ঠ বাংলাদেশের মানুষের ধর্মীয় অনুভূতি ও মূল্যবোধের বিষয়াদি বিবেচনায় রেখে তিনি ইসলামের প্রচার-প্রসারে গ্রহণ করেছিলেন বাস্তবভিত্তিক ও কার্যকরী নানা ব্যবস্থা।

উপমন্ত্রী বলেন, বঙ্গবন্ধু যেমন একটি স্বাধীন-সার্বভৌম রাষ্ট্রের মহান স্থপতি, তেমনি বাংলাদেশে সরকারি পৃষ্ঠপোষকতায় ইসলামের প্রচার-প্রসারের স্থপতিও তিনিই। ইসলাম সম্পর্কে গবেষণা, প্রচার-প্রসার ও এ দেশের সংখ্যাগরিষ্ঠ মানুষের সামগ্রিক জীবনকে ইসলামের কল্যাণময় স্রোতধারায় সঞ্জীবিত করার লক্ষ্যে ১৯৭৫ সালের ২৮ মার্চ তিনি এক অধ্যাদেশ জারি করে ইসলামিক ফাউন্ডেশন প্রতিষ্ঠা করেন।

উপমন্ত্রী আরো বলেন, বঙ্গবন্ধুকন্যা প্রধানমন্ত্রী শেখ হাসিনা আলেম সমাজের জন্য কাজ করেছেন। ইসলামের প্রচার-প্রসারে নানামুখী উদ্যোগ নিয়েছেন। এসবের মধ্যে রয়েছে ইসলামী আরবি বিশ্ববিদ্যালয় প্রতিষ্ঠার উদ্যোগ গ্রহণ; দেশের ৩১টি কামিল মাদ্রাসায় অনার্স কোর্স চালু করা; যোগ্য আলেমদের ফতোয়া প্রদানে আদালতের ঐতিহাসিক রায়; জাতীয় মসজিদ বায়তুল মুকাররমের সৌন্দর্যবর্ধন ও সম্প্রসারণ, সুউচ্চ মিনার নির্মাণ, সারাদেশে ৫০০টি মডেল মসজিদ ও ইসলামি সেন্টার নির্মাণ। বাংলাদেশে ইসলামের প্রচার বৃদ্ধির লক্ষ্যে বাংলাদেশ ও রাজকীয় সৌদি আরব সরকারের মধ্যে সমঝোতা স্মারক স্বাক্ষর; হজ ব্যবস্থাপনায় আধুনিক প্রযুক্তির ব্যবহার; জেদ্দা হজ টার্মিনালে ‘বাংলাদেশ প্লাজা’ স্থাপন; আশকোনা হজক্যাম্পের সুযোগ-সুবিধা বৃদ্ধি; রেকর্ড সংখ্যক হজযাত্রী প্রেরণ; মসজিদভিত্তিক শিশু ও গণশিক্ষা কার্যক্রমে আলেম-ওলামাদের কর্মসংস্থান ও বেতন-ভাতা বৃদ্ধি; শিশু ও গণশিক্ষা এবং কোরআন শিক্ষা কার্যক্রমে মহিলাদের কর্মসংস্থানের ব্যবস্থা গ্রহণ; ইসলামিক ফাউন্ডেশনের কার্যক্রম ডিজিটালে রূপান্তর; প্রধানমন্ত্রী শেখ হাসিনা কর্তৃক জাতিসংঘের সাধারণ পরিষদে বিশ্বনেতাদের কাছে বাংলাদেশের আলেম-ওলামাদের ভূমিকার ভূয়সী প্রশংসা; মসজিদ ও ধর্মীয় প্রতিষ্ঠানের উন্নয়নের জন্য আর্থিক অনুদান প্রদান।

এনামুল হক শামীম আরো বলেন, ধর্মকে কেউ যেন হাতিয়ার হিসেবে ব্যবহার করতে না পারে সেজন্য সবাইকে সজাগ থাকতে হবে।

বিশ্ববিদ্যালয়ের বোর্ড অভ্‌ ট্রাস্টির চেয়ারম্যান অধ্যাপক ড. আবু রেজা মোহাম্মদ নদভী এমপির সভাপতিত্বে অনুষ্ঠানে বক্তব্য রাখেন প্রকৌশলী ড. রশিদ, ছাত্রলীগের সাবেক সাধারণ সম্পাদক মাহফুজুল হায়দার চৌধুরী রোটন, রিজিয়া সুলতানা নদভী, অধ্যাপক হারুন অর রশিদ প্রমুখ।

#

গিয়াস/পাশা/রাহাত/মোশারফ/মাহমুদ/শামীম/২০২২/১৭৩০ঘণ্টা

তথ্যবিবরণী নম্বর : ৪৫৬৪

**কোভিড-১৯ সংক্রান্ত সর্বশেষ প্রতিবেদন**

ঢাকা, ১ অগ্রহায়ণ (১৬ নভেম্বর) :

 স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা ইনস্টিটিউট (আইইডিসিআর)-এর তথ্যানুযায়ী মঙ্গলবার সকাল ৮টা থেকে আজ বুধবার সকাল ৮টা পর্যন্ত ২৪ ঘণ্টায় দেশে ৩৫ জনের শরীরে করোনা সংক্রমণ পাওয়া গেছে। নমুনা পরীক্ষার বিপরীতে রোগী শনাক্তের হার ১ দশমিক শূন্য ৫ শতাংশ। এ সময় ৩ হাজার ৩২৪ জনের নমুনা পরীক্ষা করা হয়েছে।

গত ২৪ ঘণ্টায় কোভিড-১৯ আক্রান্ত হয়ে ১ জনের মৃত্যু হয়েছে। এ পর্যন্ত ২৯ হাজার ৪৩০ জন করোনায় মৃত্যুবরণ করেছেন। করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ১৯ লাখ ৮৪ হাজার ১২৪ জন।

#

কবীর/পাশা/মোশারফ/রেজাউল/২০২২/১৭১০ ঘণ্টা

তথ্যবিবরণী নম্বর : ৪৫৬৩

লজিস্টিকস শিল্প উন্নয়ন নীতি প্রণয়নের উদ্যোগ নিয়েছে সরকার

ঢাকা, ১ অগ্রহায়ণ (১৬ নভেম্বর) :

শিল্পমন্ত্রী নূরুল মজিদ মাহমুদ হুমায়ূন বলেছেন, শিল্প মন্ত্রণালয়ের উদ্যোগে লজিস্টিকস শিল্প উন্নয়ন নীতি প্রণয়নের উদ্যোগ নেয়া হয়েছে। এ ব্যাপারে বিশ্বের অন্যান্য দেশের উত্তম দৃষ্টান্তগুলো অনুসরণ করে সংশ্লিষ্ট সকল মন্ত্রণালয়, দপ্তর, সরকারি-বেসরকারি প্রতিষ্ঠানসমূহ দেশীয় ও আন্তর্জাতিক সংস্থাসমূহের সহযোগিতা নেয়া হবে। বাংলাদেশ সরকার দেশে অবকাঠামোগত উন্নয়নের জন্য সম্ভব সবরকম ব্যবস্থা নিয়েছে। লজিস্টিকস খাত অবকাঠামোগত উন্নয়নের গুরুত্বপূর্ণ উপাদান বিবেচনায় শিল্প মন্ত্রণালয় এটিকে রপ্তানি বহুমুখীকরণ এবং অগ্রাধিকার খাত হিসেবে জাতীয় শিল্পনীতি-২০২২ এ অন্তর্ভুক্ত করেছে। একই সাথে লজিস্টিকসের ২২টি উপখাতকেও জাতীয় শিল্প নীতিতে অন্তর্ভুক্ত করা হয়েছে।

আজ রাজধানীর হোটেল ইন্টার-কন্টিনেন্টালে আয়োজিত “ফরমুলেটিং ন্যাশনাল লজিস্টিকস ইন্ডাস্ট্রিজ ডেভেলপমেন্ট পলিসি ফর বাংলাদেশ: এক্সপেরিয়েন্স ফ্রম গ্লোবাল গুড প্রাকটিসেস” শীর্ষক কর্মশালার উদ্বোধনী অনুষ্ঠানে প্রধান অতিথির বক্তব্যে তিনি একথা বলেন। শিল্প মন্ত্রণালয়ের উদ্যোগে বিশ্ব ব্যাংক গ্রুপ এবং বিজনেস ইনিশিয়েটিভ লিডিং ডেভেলপমেন্ট (বিল্ড) এর সহযোগিতায় দু’দিন ব্যাপী এ কর্মশালার আয়োজন করা হয়েছে।

বিল্ড এর চেয়ারপারসন মিজ নিহাদ কবীরের সভাপতিত্বে অনুষ্ঠানে বিশেষ অতিথি ছিলেন শিল্প প্রতিমন্ত্রী কামাল আহমেদ মজুমদার, প্রধানমন্ত্রীর কার্যালয়ের সিনিয়র সচিব মো: তোফাজ্জেল হোসেন মিয়া, শিল্পসচিব জাকিয়া সুলতানা, এফবিসিসিআই এর প্রেসিডেন্ট মো: জসিম উদ্দিন, বিশ্বব্যাংক দক্ষিণ এশিয়া অঞ্চলের ট্রান্সপোর্ট বিষয়ক প্র্যাকটিস ম্যানেজার ড. সৌমিক রাজ মেহনদিরত্ত। এছাড়া, সরকারি ঊর্ধ্বতন কর্মকর্তাগণ এবং বিশ্বব্যাংকের প্রতিনিধিরা উপস্থিত ছিলেন।

শিল্পমন্ত্রী বলেন, জাতির পিতা বঙ্গবন্ধু শেখ মুজিবুর রহমানের সুযোগ্য কন্যা মাননীয় প্রধানমন্ত্রী শেখ হাসিনার নেতৃত্বে বাংলাদেশ দ্রুত এগিয়ে যাচ্ছে। মাথাপিছু আয় ২ হাজার ৮২৪ মার্কিন ডলারে উন্নীত হয়েছে। ডিজিটাল বিপ্লব এবং অবকাঠামোখাতে উন্নয়নের উদ্যোগের জন্য এ অর্জন সম্ভব হয়েছে। বেসরকারিখাতের অবদানও এ বিষয়ে সহায়তা করেছে। বাংলাদেশের শীঘ্রই উন্নয়নশীল দেশে উত্তরণ ঘটবে। ফলে প্রতিযোগিতায় টিকে থাকার জন্য লজিস্টিকস খাতে খরচ কমিয়ে আনা জরুরি। বাংলাদেশে সড়ক যোগাযোগনির্ভর মালামাল পরিবহন ব্যবস্থা বিদ্যমান। অথচ বিশাল ব-দ্বীপের দেশ হিসেবে বাংলাদেশ নৌপথ কেন্দ্রিক পরিবহন ব্যবস্থার সুফল পুরোপুরি কাজে লাগাতে পারেনি। একই অবস্থা রেলওয়ে খাতেও। বাংলাদেশের লজিস্টিকসখাতের উন্নয়নে ব্যবসার পরিবেশ আরো উন্নত করে স্থানীয় পর্যায়ে উৎপাদন ও ব্যবসা-বাণিজ্যকে গতিশীল করে অর্থনৈতিক প্রবৃদ্ধির জন্য সকল উপায়ে কাজ করতে হবে।

বিশেষ অতিথির বক্তব্যে শিল্প প্রতিমন্ত্রী কামাল আহমেদ মজুমদার লজিস্টিকস নীতিটি এমন একটি অন্তর্ভুক্তিমূলক পদ্ধতিতে ডিজাইন করা উচিত যেখানে একটি নীতি কাঠামোর অধীনে সময়মতো পণ্য বা পরিষেবাগুলোর সরবরাহ চাহিদামত এবং নির্দিষ্ট সময়ের মধ্যে সরবরাহ নিশ্চিত করা সম্ভব হয়।

#

মাহমুদুল/পরীক্ষিৎ/ডালিয়া/মেহেদী/শাম্মী/রবি/মাসুম/২০২২/১৫২৮ ঘণ্টা

তথ্যবিবরণী নম্বর : ৪৫৬২

**বাংলাদেশ গ্লোবাল ইন্ডাস্ট্রিতে সেবা প্রদান করতে প্রস্তুত রয়েছে**

বাংলাদেশ-কোরিয়া ড্রোন রোড শো সম্মেলনে পলক

ঢাকা, ১ অগ্রহায়ণ (১৬ নভেম্বর) :

ঢাকার দক্ষিণ কোরিয়া দূতাবাস কর্তৃক আয়োজিত হলো ‘বাংলাদেশ-কোরিয়া ড্রোন রোড শো ২০২২’ শীর্ষক একটি সম্মেলন।

রাজধানীর বনানীতে হোটেল শেরাটনে অনুষ্ঠিত এই সম্মেলনে প্রধান অতিথি হিসেবে উপস্থিত ছিলেন তথ্য ও যোগাযোগ প্রযুক্তি বিভাগের প্রতিমন্ত্রী জুনাইদ আহ্‌মেদ পলক। বিশেষ অতিথি হিসেবে উপস্থিত ছিলেন বাংলাদেশে নিযুক্ত দক্ষিণ কোরিয়ার রাষ্ট্রদূত লি জ্যাং-কিউন।

প্রধান অতিথির বক্তব্যে প্রতিমন্ত্রী বলেন, আমাদের স্বাধীনতা যুদ্ধের পর থেকেই কোরিয়ার সাথে সুন্দর সম্পর্ক বিদ্যমান রয়েছে। গত ১৩ বছরে বাংলাদেশ অনেক উন্নতি লাভ করেছে। আরএমজি সেক্টরে ৪০ বছর আগে থেকেই কোরিয়ার সাথে আমরা কাজ শুরু করি। বর্তমানে বাংলাদেশ দ্বিতীয় বৃহত্তম রপ্তানি দেশ হিসেবে আরএমজি সেক্টরে স্বীকৃত।

পলক বলেন, ২০৪১ সালের মধ্যে স্মার্ট বাংলাদেশ তৈরির লক্ষ্যে নিরলসভাবে কাজ করে যাচ্ছে সরকার। দক্ষিণ কোরিয়া বাংলাদেশের এই লক্ষ্য অর্জনে বন্ধুদেশ হিসেবে পাশে রয়েছে। তিনি বলেন, বাংলাদেশে ইন্টারনেট নেটওয়ার্ক ব্যাকবোন তৈরিতে কোরিয়ার গুরুত্বপূর্ণ ভূমিকা রয়েছে। কোরিয়ার প্রাইভেট সেক্টর আমাদের দেশে খুব ভালোভাবে কাজ করছে এবং একই সাথে বাংলাদেশ গ্লোবাল ইন্ডাস্ট্রিতে সেবা প্রদান করতেও প্রস্তুত রয়েছে।

তিনি আরো বলেন, বাংলাদেশ স্টার্টআপ, উদ্ভাবক এবং নতুন সম্ভাবনাময়ী উদ্যোগকে স্বাগত জানানোর লক্ষ্যে কাজ করছে। এই রোড শো আমাদের প্রযুক্তি খাতের স্টার্টআপ এবং উদ্ভাবকদের উৎসাহিত করবে এবং তাদের জন্যে খুবই সহায়ক হবে। ‘বাংলাদেশ প্রযুক্তি খাতে খুব দ্রুত গতিতে এগিয়ে যাচ্ছে। আমরা আগামীতেও এ ধরনের কোলাবরেশন এবং এক্সচেঞ্জ প্রোগ্রামে অংশ নিতে আগ্রহী’।

প্রতিমন্ত্রী ড্রোন প্রযুক্তি বিভিন্ন ক্ষেত্রে ব্যবহার করার মাধ্যমে দৈনন্দিন সমস্যার সমাধান করা যেতে পারে বলে উল্লেখ করে বলেন, পানি দূষণ রোধে ড্রোন টেকনোলজি ব্যবহার করা যেতে পারে। এছাড়া, তিনি ছাত্র-ছাত্রীসহ তরুণদের ড্রোন টেকনোলজি সম্পর্কে শিক্ষা গ্রহণের আহ্বান জানান।

রোডশোর উল্লেখযোগ্য বিষয়ের মধ্যে বাংলাদেশের সরকারি কর্তৃপক্ষ থেকে উপস্থাপনাসহ কোরিয়ান প্রতিষ্ঠানের পণ্য-নির্দিষ্ট উপস্থাপনাগুলোর একটি সিরিজ অন্তর্ভুক্ত ছিল। সম্মেলনে কোরিয়ার ৬টি প্রতিষ্ঠান তাদের ড্রোন ও জিআইএস বিষয়ক পণ্য ও সেবা প্রদর্শন করেন।

অনুষ্ঠানে অন্যান্যদের মধ্যে উপস্থিত ছিলেন ঢাকা ওয়াসার ব্যবস্থাপনা পরিচালক (এমডি) প্রকৌশলী তাকসিম এ খান, সেন্টার ফর এনভায়রনমেন্টাল এন্ড জিওগ্রাফিক ইনফরমেশন সার্ভিসেস (সিইজিআইএস) এর ব্যবস্থাপনা পরিচালক মালিক ফিদা এ খান, কে-বিডি অ্যাসোসিয়েশনের চেয়ারম্যান ইয়ং ওহ রিউসহ আরো অনেকে। ভূমি, অবকাঠামো ও পরিবহন মন্ত্রণালয় এবং কোরিয়া ইনস্টিটিউট অব এভিয়েশন সেফটি টেকনোলজি, কোরিয়ান ইউএভি প্রযুক্তি কোম্পানি এবং স্থানীয় সরকারি-বেসরকারি সংস্থার প্রতিনিধিরা অংশগ্রহণ করেন।

#

শহিদুল/পরীক্ষিৎ/মেহেদী/শাম্মী/রবি/মাসুম/২০২২/১৩৫২ ঘণ্টা

তথ্যবিবরণী নম্বর : ৪৫৬১

**রাজবাড়ীতে কোচ এবং ওয়াগন মেরামতের কারখানা নির্মাণে পরামর্শক নিয়োগের চুক্তি স্বাক্ষর**

ঢাকা, ১ অগ্রহায়ণ (১৬ নভেম্বর) :

 আজ রাজবাড়ীতে কোচ এবং ওয়াগন মেরামত বিষয়ক একটি কারখানা নির্মাণের বিষয়ে পরামর্শক নিয়োগের চুক্তি স্বাক্ষরিত হয়।

 রেলভবনে অনুষ্ঠিত চুক্তিতে বাংলাদেশ রেলওয়ের পক্ষে স্বাক্ষর করেন সংশ্লিষ্ট প্রকল্প পরিচালক মোহাম্মদ কুদরাত ই খুদা এবং কনসালটেন্ট এর পক্ষে স্বাক্ষর করেন সিস্ট্রার (SYSTRA) সাউথ এশিয়া বিষয়ক ব্যবস্থাপনা পরিচালক হারি সোমাল রাজু (Hari Somalraju)

 চুক্তি স্বাক্ষর অনুষ্ঠানে রেলপথ মন্ত্রী মোঃ নূরুল ইসলাম সুজন বলেন, বাংলাদেশের রেলওয়েতে দুই ধরনের গেজ ব্যবস্থা বিদ্যমান। মিটার গেজ এবং ব্রডগেজ। মিটারগেজকে পর্যায়ক্রমে আমরা ব্রডগেজে রূপান্তরের উদ্যোগ নিয়েছি। উন্নত বিশ্বে সাশ্রয়ী ও পরিবেশ বান্ধব হিসেবে রেলওয়ের যেভাবে উন্নয়ন হয়েছে আমাদের রেল ব্যবস্থা এখনো সেভাবে গড়ে তুলতে পারিনি। রাজবাড়ীতে এই কারখানা করার ফলে আমাদের বহরে বিদ্যমান ও ভবিষ্যতে যেগুলো যুক্ত হবে যেসকল কোচ‌ ও ওয়াগণ এখান থেকে মেরামত করতে পারব। তিনি বলেন, পদ্মা সেতুতে রেল সংযোগের ফলে রাজবাড়ীর সাথে দেশের বিভিন্ন অঞ্চলের যোগাযোগ স্থাপিত হবে ফলে এখান থেকে কোচ এবং ওয়াগন মেরামত করে সারাদেশে চালানো সম্ভব হবে। প্রতিটি জেলায় রেল সংযোগ স্থাপিত হবে। নতুন করে রেল ব্যবস্থা গড়ে তোলার উদ্যোগ নেওয়া হয়েছে বলে মন্ত্রী উল্লেখ করেন।

মন্ত্রী আরো বলেন, অনেক প্রকল্প হাতে নেওয়া হয়েছে। সরকারের অগ্রাধিকার দশটি প্রকল্পের মধ্যে দুটি রেলওয়েতে চলমান আছে। জয়দেবপুর থেকে ঈশ্বরদী, খুলনা থেকে দর্শনা, ঈশ্বরদী থেকে পার্বতীপুর পর্যন্ত ডাবল লাইন নির্মাণের পরিকল্পনা নেওয়া হয়েছে।

 চুক্তি স্বাক্ষর অনুষ্ঠানে রেলপথ মন্ত্রণালয়ের সচিব ডঃ মোঃ হুমায়ুন কবীর, বাংলাদেশ রেল‌ওয়ের মহাপরিচালক ধীরেন্দ্রনাথ মজুমদার সহ রেলপথ মন্ত্রণালয় ও বাংলাদেশ রেলওয়ের ঊর্ধ্বতন কর্মকর্তাগণ উপস্থিত ছিলেন।

#

শরিফুল/পরীক্ষিৎ/ডালিয়া/মেহেদী/শাম্মী/রবি/মাসুম/২০২২/১৪৫৭ ঘণ্টা

তথ‌্যবিবরণী নম্বর: ৪৫৬০

**আজকাল অনেকেই লেখালেখির ক্ষেত্রে চৌর্যবৃত্তির আশ্রয় নেন**

 **- সংস্কৃতি প্রতিমন্ত্রী**

ঢাকা, ১ অগ্রহায়ণ (১৬ নভেম্বর)

সংস্কৃতি বিষয়ক প্রতিমন্ত্রী কে এম খালিদ বলেছেন, আজকাল অনেকই লেখালেখির ক্ষেত্রে চৌর্যবৃত্তির আশ্রয় নেন। বিভিন্ন লেখা কাট, কপি ও পেস্ট করে নকল করেন, রেফারেন্স দেন না। কিন্তু এক্ষেত্রে ব্যতিক্রম হোসেন আবদুল মান্নান। তিনি একজন সুলেখক হিসেবে ইতোমধ্যে পরিচিতি পেয়েছেন।

প্রতিমন্ত্রী গতকাল সন্ধ্যায় রাজধানীর ইনস্টিটিউশন অব ডিপ্লোমা ইঞ্জিনিয়ার্স (আইডিইবি)-এ সাংস্কৃতিক সংগঠন ‘বাংলা সংস্কৃতিধারা’ আয়োজিত বিশিষ্ট লেখক ও সাবেক সচিব হোসেন আবদুল মান্নান এর ৬০তম জন্মদিন উপলক্ষ্যে লেখকের রচিত গ্রন্থসমূহের ওপর আয়োজিত আলোচনা সভায় প্রধান অতিথির বক্তব্যে এসব কথা বলেন।

কে এম খালিদ বলেন, হোসেন আবদুল মান্নান গল্পের ছলে লেখেন। তাঁর লেখার একটি বিশেষ বৈশিষ্ট্য হলো রেফারেন্স উল্লেখ করা। তিনি বলেন, প্রাপ্তিতে পূর্ণ হোক সবার জীবন, অপ্রাপ্তিতে নয়। দীর্ঘ হোক সবার জীবন। মৃত্যুর চেয়ে জীবন বড়। আনন্দ, হাসি, খুশি, সুখ ও সাফল্যে ভরে উঠুক সবার জীবন।

জননিরাপত্তা বিভাগের সাবেক সিনিয়র সচিব মোস্তাফা কামাল উদ্দিন এর সভাপতিত্বে অনুষ্ঠানে সম্মানিত আলোচক হিসেবে বক্তৃতা করেন জ্বালানি ও খনিজ সম্পদ বিভাগের সিনিয়র সচিব মোঃ মাহবুব হোসেন, বাস্তবায়ন পরিবীক্ষণ ও মূল্যায়ন বিভাগের সচিব আবু হেনা মোরশেদ জামান, মহিলা ও শিশু বিষয়ক মন্ত্রণালয়ের সচিব হাসানুজ্জামান কল্লোল, সাবেক অতিরিক্ত সচিব মাহমুদুল হাসান মুকুল, বিশিষ্ট অভিনেত্রী মনিরা ইউসুফ মেমী প্রমুখ।

#

ফয়সল/পরীক্ষিৎ/মেহেদী/শাম্মী/রবি/মাসুম/২০২২/১০০০ ঘণ্টা

**আজ বিকাল পাঁচটার আগে প্রচার করা নিষেধ**

তথ্যবিবরণী নম্বর : ৪৫৫৯

**মাওলানা আব্দুল হামিদ খান ভাসানীর মৃত্যুবার্ষিকীতে রাষ্ট্রপতির বাণী**

ঢাকা, ১ অগ্রহায়ণ (১৬ নভেম্বর) :

 রাষ্ট্রপতি মোঃ আবদুল হামিদ আগামীকাল ১৭ নভেম্বর মাওলানা আব্দুল হামিদ খান ভাসানীর ৪৫তম মৃত্যুবার্ষিকী উপলক্ষ্যে নিম্নোক্ত বাণী প্রদান করেছেন :

“মজলুম জননেতা মাওলানা আব্দুল হামিদ খান ভাসানীর ৪৫তম মৃত্যুবার্ষিকীতে আমি তাঁর স্মৃতির প্রতি গভীর শ্রদ্ধা জানাই।

মাওলানা আব্দুল হামিদ খান ভাসানী ভারতীয় উপমহাদেশের রাজনীতিতে এক অবিস্মরণীয় নাম। তাঁর রাজনীতি ছিল গ্রামভিত্তিক ও ঔপনিবেশিক শাসনের বিরুদ্ধে। তিনি রাজনীতি করেছেন সমাজের খেটে খাওয়া মেহনতি মানুষ, কৃষক-শ্রমিক-সাধারণ জনগণের পক্ষে। কৃষক-শ্রমিক ও সাধারণ জনগণের অধিকার এবং স্বার্থ রক্ষায় তিনি আজীবন সংগ্রাম করে গেছেন। ১৯১৯ সালে ব্রিটিশ বিরোধী অসহযোগ ও খেলাফত আন্দোলনে যোগদানের মধ্য দিয়ে তাঁর রাজনৈতিক জীবনের সূচনা হয়। ’৫২-র ভাষা আন্দোলনে পুলিশের গুলিতে ছাত্র নিহতের ঘটনার প্রতিবাদ করতে গিয়ে তাঁকে কারাবরণ করতে হয়েছিল। আমাদের স্বাধীনতা সংগ্রামেও মাওলানা আব্দুল হামিদ খান ভাসানী অবিস্মরণীয় ভূমিকা পালন করেছেন। দীর্ঘ রাজনৈতিক জীবনে তিনি দেশ ও জনগণের জন্য নিঃস্বার্থভাবে কাজ করে গেছেন।

মাওলানা আব্দুল হামিদ খান ভাসানী সবসময় ব্যক্তি স্বার্থের ঊর্ধ্বে জাতীয় স্বার্থকে প্রাধান্য দিয়েছেন। তাঁর অত্যন্ত সাদাসিধে জীবনযাপন দেশ ও জনগণের প্রতি তাঁর গভীর ভালোবাসারই প্রতিফলন বলে আমি মনে করি। মাওলানা আব্দুল হামিদ খান ভাসানীর আদর্শ নতুন প্রজন্মকে দেশপ্রেম ও মুক্তিযুদ্ধের চেতনায় উদ্বুদ্ধ করুক - এ প্রত্যাশা করি।

আমি মাওলানা আব্দুল হামিদ খান ভাসানীর বিদেহী আত্মার মাগফেরাত কামনা করছি।

জয় বাংলা।

খোদা হাফেজ, বাংলাদেশ চিরজীবী হোক।”

#

হাসান//পরীক্ষিৎ/মেহেদী/শাম্মী/রবি/মাসুম/২০২২/১০৩০ ঘণ্টা

আজ বিকাল পাঁচটার আগে প্রচার করা নিষেধ

আজ বিকাল পাঁচটার আগে প্রচার করা নিষেধ

তথ্যবিবরণী নম্বর : ৪৫৫৮

**মাওলানা আব্দুল হামিদ খান ভাসানীর মৃত্যুবার্ষিকীতে প্রধানমন্ত্রীর বাণী**

ঢাকা, ১ অগ্রহায়ণ (১৬ নভেম্বর) :

 প্রধানমন্ত্রী শেখ হাসিনা আগামীকাল ১৭ নভেম্বর মাওলানা আব্দুল হামিদ খান ভাসানীর ৪৫তম মৃত্যুবার্ষিকীতে নিম্নোক্ত বাণী প্রদান করেছেন :

“মজলুম জননেতা মাওলানা আব্দুল হামিদ খান ভাসানীর ৪৫তম মৃত্যুবার্ষিকীতে আমি তাঁর স্মৃতির প্রতি গভীর শ্রদ্ধা জানাচ্ছি।

মেহনতি মানুষের অধিকার প্রতিষ্ঠায় মাওলানা আব্দুল হামিদ খান ভাসানী আজীবন কাজ করে গেছেন। পাকিস্তানি ঔপনিবেশিক শাসকদের অত্যাচার-নিপীড়নের বিরুদ্ধে তিনি ছিলেন উচ্চকণ্ঠ। বাঙালি জাতিসত্তা বিকাশে তাঁর গুরুত্বপূর্ণ অবদান রয়েছে।

সর্বকালের সর্বশ্রেষ্ঠ বাঙালি, জাতির পিতা বঙ্গবন্ধু শেখ মুজিবুর রহমানের সঙ্গে তাঁর আদর্শিক ঐক্য ও রাজনৈতিক ঘনিষ্ঠতা ছিল। শোষণ, বঞ্চনাহীন ও প্রগতিশীল, গণতান্ত্রিক এবং অসাম্প্রদায়িক বাংলাদেশ গঠনের জন্য তিনি আজীবন সংগ্রাম করে গেছেন।

আমি মাওলানা আব্দুল হামিদ খান ভাসানীর বিদেহী আত্মার মাগফেরাত কামনা করছি।

জয় বাংলা, জয় বঙ্গবন্ধু

বাংলাদেশ চিরজীবী হোক।”

#

ইমরুল/পরীক্ষিৎ/মেহেদী/শাম্মী/রবি/আসমা/২০২২/১০৩০ ঘণ্টা

আজ বিকাল পাঁচটার আগে প্রচার করা নিষেধ